**ΠΛΗΡΟΦΟΡΙΕΣ ΔΟΜΗΣ**

Η Δομή Παροχής Βασικών Αγαθών Κοινωνικό Παντοπωλείο Δήμου Αχαρνών, είναι ενταγμένη στον Άξονα Προτεραιότητας «Προώθηση Κοινωνικής Ένταξης και Καταπολέμησης της Φτώχειας και Διακρίσεων Διασφάλιση της Κοινωνικής Συνοχής» του Ε.Π. «Αττική» 2014-2020 και συγχρηματοδοτείται από το Ευρωπαϊκό Κοινωνικό Ταμείο.

**ΣΚΟΠΟΣ**

Η Δομή Παροχής Βασικών Αγαθών Κοινωνικό Παντοπωλείο Δήμου Αχαρνών αποσκοπεί στην ενίσχυση και την κάλυψη των πρωτογενών αναγκών σε τρόφιμα ,σε μεταχειρισμένη ένδυση –υπόδηση, μεταχειρισμένο οικιακό εξοπλισμό των οικογενειών που πλήττονται από τις συνέπειες της κοινωνικής και οικονομικής κρίσης , διαμένουν στο Δήμο Αχαρνών ,διαβιούν κάτω από τα όρια της φτώχειας και εξυπηρετούνται ύστερα από αίτηση τους με τα προβλεπόμενα δικαιολογητικά –υπό συγκεκριμένες οικονομικές και κοινωνικές προϋποθέσεις - όπως αυτά αναφέρονται στον εσωτερικό κανονισμό λειτουργίας του Κοιν. Παντοπωλείου.

Επιπρόσθετα η Δομή προωθεί την κοινωνική συνοχή, τη καταπολέμηση της φτώχειας και του κοινωνικού αποκλεισμού, αλλά και την ευαισθητοποίηση ατόμων και ομάδων πληθυσμού και επιχειρήσεων με στόχο τη συμμετοχή τους στα προγράμματα στήριξης των οικονομικά αδύναμων συμπολιτών μας.

**ΣΕ ΠΟΙΟΥΣ ΑΠΕΥΘΥΝΕΤΑΙ**

Δικαιούχοι του προγράμματος είναι Έλληνες πολίτες κάτοικοι του Δήμου Αχαρνών , με κύρια κατοικία στο Δήμο Αχαρνών (συμπεριλαμβανομένων των νόμιμα διαμενόντων πολιτών τρίτων χωρών ή ανιθαγενών και δικαιούχων / αιτούντων διεθνούς προστασίας), πολύτεκνες οικογένειες , ΑΜΕΑ , μονογονεικές οικογένειες , άποροι , άστεγοι εφόσον πληρούν τα κριτήρια και τις προϋποθέσεις που καθορίζονται στον Κανονισμό Λειτουργίας του Κοινωνικού Παντοπωλείου *.*

*(Αρθ. Απόφασης Δ.Σ 60/18-5-2018, Αριθ. Πρωτ. Δήμου 32422/24-7-2018 και με Αριθμ. Πρωτ. Έγκρισης Αποκεντρωμένης Διοίκησης Αττικής 45397/16299/19-7-2018 και με την τροποποίηση αυτού με Αρθ. Απόφασης Δ.Σ 76/27-6-2022).*

Κύριο κριτήριο ένταξης των ενδιαφερομένων στο πρόγραμμα είναι η διαπίστωση της οικονομικής δυσχέρειας του νοικοκυριού η οποία αποδεικνύεται από το εισόδημα. Οι δικαιούχοι δεν μπορούν να λαμβάνουν τρόφιμα, είδη διαβίωσης κτλ. από άλλα υλοποιημένα προγράμματα.

Οι δικαιούχοι που θα ενταχθούν στο Κοινωνικό Παντοπωλείο θα συμμετέχουν σε οριζόμενες τακτικές ή έκτακτες διανομές από την ένταξη τους και για χρόνο με βάση τα δηλωθέντα άτομα του νοικοκυριού τους, θα παραλαμβάνουν προϊόντα βασικών αγαθών, τυποποιημένα τρόφιμα μακράς διάρκειας & νωπά, είδη ατομικής υγιεινής και καθαριότητας, είδη βρεφικής ανάπτυξης καθώς και είδη ένδυσης, υπόδησης, εξοπλισμού σπιτιού και παιχνιδιών σε καλή κατάσταση από την ιματιοθήκη μας.

**ΠΑΡΕΧΟΜΕΝΕΣ ΥΠΗΡΕΣΙΕΣ**

* Υποδοχή ωφελούμενων, καταγραφή των αναγκών τους.
* Παραπομπή ανάλογα με τις ανάγκες τους σε αντίστοιχες υπηρεσίες εξυπηρέτησης.
* Συμβουλευτική Υποστήριξη από Κοινωνική Λειτουργό.
* Παροχή Βασικών αγαθών, τυποποιημένα τρόφιμα μακράς διάρκειας και νωπά, είδη ατομικής υγιεινής και καθαριότητας.
* Παροχή ειδών βρεφικής ανάπτυξης, ένδυσης, υπόδησης, εξοπλισμού σπιτιού και παιχνιδιών σε καλή κατάσταση από την Κοινωνική Ιματιοθήκη μας.
* Παροχή χώρου ως σημείο διανομής των προϊόντων του Ταμείου Ευρωπαϊκής Βοήθειας Απόρων (ΤΕΒΑ).
* Σε συνεργασία με την Κοινωνική Υπηρεσία του Δήμου και άλλους φορείς διοργανώνονται κοινωνικές δράσεις προκειμένου να στηριχτούν οι ευάλωτες οικογένειες.

**ΣΤΕΛΕΧΩΣΗ ΔΟΜΗΣ**

Το Κοινωνικό Παντοπωλείο στελεχώνεται από έμπειρο επιστημονικό και βοηθητικό προσωπικό, το οποίο παρέχει καθημερινά με μεγάλη φροντίδα, ποιοτικές υπηρεσίες σε ευπαθείς οικογένειες του Δήμου μας.

* Kοινωνική Λειτουργό
* Βοηθητικό Προσωπικό
* Διοικητικό Υπάλληλο

**ΣΤΟΙΧΕΙΑ ΕΠΙΚΟΙΝΩΝΙΑΣ**

Διεύθυνση: Αχαρνέων Ιππέων μέσα σε πλατεία, στον Προφήτη Ηλία στις εργατικές κατοικίες ( Παλαιό Εμπορικό Κέντρο )

Τηλέφωνα : 2102464543, 2128098292

Email : koinpantopolio@acharnes.gr

Ωράριο Λειτουργίας : Δευτέρα με Παρασκευή από τις 8:00 πμ έως τις 16:00 μμ